## Ülesanne: eetilised küsimused tänapäeval

I. Eetilised küsimused on tihti vastuolulised ning õiget otsust pole lihtne teha. Otsige internetist kolm poolt- ja kolm vastuargumenti alljärgnevatele eetilistele küsimustele. Lisage ka viited.

1. Kas surmanuhtlus peaks olema lubatud?  
2. Kas abort peaks olema lubatud?  
3. Kas samasooliste abielu peaks olema lubatud?

II. Tooge näiteid, millistes olukordades käituksite kohustuse-eetikale ning millal tagajärje-eetikale tuginedes? Põhjendage oma käitumist.

### Hindamiskriteeriumid

\* On aru saada, et olete kirjutatu läbi mõelnud ja oma (lihtsamas) sõnastuses lahti kirjutanud ning töö põhirõhk on õppija enda mõtetel, mitte üksnes internetist lõigatud lausetest ja mõtetest. Töö on keeleliselt korrektne. On näha, et õppija on oma kirjutatu ise ka läbi lugenud.

\* Töö on piisavalt põhjalik ning on aru saada, et õppija on poolt- ja vastuargumentidesse süvenenud.

\* Töö saatke e-posti aadressile elen.raudsepp@tmk.edu.ee.

Täiendavad juhised:

\* Tiitellehte ei ole vaja teha. Oma nimi kirjutage töö päisesse. Faili nimi peaks samuti sisaldama õppija nime. (näiteks: 10122014\_Mari\_Maasikas\_SR14)

\* Töö esimene osa tuleks vormistada tabelina, kus ühes tulbas on poolt- ja teises vastuargumendid ning nende all Teie kommentaarid.